12) A Fővárosi Önkormányzat működésével kapcsolatos egyéb feladatok kiadásai

[bookmark: _Hlk504643969]Beruházási és Projektmenedzsment Főosztály
Climate-KIC projektek: 888902
A projekt utófinanszírozottsága miatt a projekttel kapcsolatban 2020-ban felmerülő kiadások megelőlegezésére, valamint partnerségi díjra került a 11.216 ezer Ft összegű fedezet betervezésre a címen. A 2020. évre tervezett kiadás a projektekben történő részvétel 2020. évi várható költségeit tartalmazza, amelyek a következők: projektmenedzsment költségek, kiküldetésekhez kapcsolódó költségek, műhelymunkához kapcsolódó költségek (catering és disszemináció). A 2020-ban várhatóan beérkező 12.104 ezer Ft EU-s támogatás betervezésre került.
Forgótőke ÁFA finanszírozásra: 891201
A BKK Zrt. Fejlesztési Megállapodásán alapuló 2020. évi fejlesztésekhez kapcsolódó visszaigényelhető ÁFA átmeneti finanszírozására szolgál. A megelőlegezett összeg bevételi oldalon is megtervezésre került.
BKV-DBR 4-es metró forgótőke ÁFA finanszírozására: 892401
A BKV ÁFA forgótőke finanszírozásához szükséges fedezetet tartalmazza a cím. A megelőlegezett összeg bevételi oldalon is megtervezésre került.
Interreg – Duna Transznacionális Program „Urban Forest Danube”: 892902

Az utófinanszírozott projekt célja a városi erdők hosszú távú, fenntartható kezelése, az erdők gazdasági, társadalmi és kulturális szerepének összehangolása, a természetes biológiai sokféleségük megőrzése. A címen 2020. évre tervezett előirányzat projektmenedzsment költségek, kommunikációs tevékenység költségeinek, rendezvények szervezési költségeinek, utazási költségeknek, külső szakértők és szolgáltatások költségeinek fedezete. A 2020-ban várhatóan beérkező 36.758 ezer Ft EU-s támogatás betervezésre került.

Horizont 2020 ATELIER projekt: 894202

A projekt 2019. novemberében indult és 2024. október 31-én zárul. 100%-os támogatási intenzitású.  A Budapestre eső támogatás összege 81,2 mFt. A 2019-ben beérkezett támogatási előleg 28.413 ezer Ft EU-s támogatási összege nyújt fedezetet a 2020. évi kiadásokra is. A címen 2020. évre tervezett előirányzat projektmenedzsment költségekre, szakmai feladatok elvégzéséhez szükséges költségekre (pl. a replikálási terv elkészítése), cateringre, utazási költségekre, a szakmai rendezvényeken történő részvételi költségekre, kommunikációs költségekre, valamint rendezvények szervezésére nyújt fedezetet. 



Horizont 2020 USER-CHI projekt: 894602


A projekt célja innovatív megoldások kidolgozása, melyek igazodnak a felhasználói igényekhez, ezáltal is népszerűsítve az elektromos autók használatát. A projekt 2020.02.01-jével indul és 4 évig tart. A projektben Budapest Főváros Önkormányzata mellett a BKK Zrt, mint kapcsolt 3. fél is részt vesz. A Főváros számára a projekt 100%-os, a BKK Zrt-re nézve 70%-os támogatási intenzitású. A Budapestre eső támogatás összege 306,6 m Ft, ebből a Fővárosra 267,3 mFt, a BKK Zrt-re 39,3 mFt a támogatás.  A 2020-ban lehívható támogatási előleg: 129.192 ezer Ft. A címen 2020. évre tervezett előirányzat projektmenedzsment költségekre, szakmai feladatok elvégzéséhez szükséges költségekre, cateringre, utazási költségekre, a szakmai rendezvényeken történő részvételi költségekre, kommunikációs költségekre, valamint rendezvények szervezésére és a mintabeavatkozáshoz szükséges eszközbeszerzésre nyújt fedezetet.



Főjegyző Iroda
Fővárosi Közbeszerzési Kft. – jogutódja BVH Zrt. – önkormányzati feladatellátás: 816601

A Kft. jogutódjaként működő BVH Zrt. továbbviszi a Kft. által megkezdett, folyamatban lévő közbeszerzési feladatokat. Amennyiben ezek eredménytelenül záródnak és újra indításuk szükséges, úgy fedezetet kell biztosítani az újraindított eljáráshoz. Továbbá 3 peres ügye van folyamatban a Kft-nek, melynek végkimenetele nem ismert. Ezekhez szükséges fedezet került megtervezésre 2020-ra.

Főpolgármesteri Iroda

Főpolgármesteri keret céltartaléka: 912102

Az év közben a Főpolgármesterhez beérkező egyedi kérelmek alapján nyújtott támogatások fedezetét biztosítja a címen tervezett előirányzat. 


Humán Erőforrás Menedzsment Főosztály
Fővárosi Önkormányzat Képviselő Testületének juttatásai: 886401
A címen tervezett előirányzat a kompenzációs listáról bejutott képviselők, a bizottság elnökei, a tanácsnok és a külső bizottsági tagok tiszteletdíjára és a kapcsolódó járulékokra nyújt fedezetet. 
Fővárosi Önkormányzat Képviselő Testületének juttatásai: 886402
A címen tervezett előirányzat a kompenzációs listáról bejutott képviselők és a külső bizottsági tagok költségtérítésére nyújt fedezetet.


Önkormányzati választott tisztségviselők kiadásai: 888001
A Főpolgármester és helyettesei illetményére, cafetériára, költségtérítéseikre és a kapcsolódó járulékokra, dologi kiadásra tervezett előirányzat.
Önkormányzati választott tisztségviselők kiadásai és a Budapest Ösztöndíj Program: 888002
A Főpolgármester és helyettesei részére rekreációs támogatás, ruházati költségtérítés, önkéntes pénztári munkáltatói hozzájárulás, iskolakezdési támogatás és a kapcsolódó járulékok fedezete, dologi kiadás, valamint a Budapest Ösztöndíj Programban résztvevők juttatása került a címen betervezésre.

Igazgatási és Hatósági Főosztály
Települési támogatás: 884201
A 2011. évi CLXXXIX. törvény. 23. § (4) bekezdése, az 1993. évi III. törvény 7. §., 25. §, 45. §., valamint a 15/2015. (II. 25.) Fővárosi Közgyűlés rendelete alapján a Fővárosi Önkormányzat által biztosított fedezet a Budapesten tartózkodó hajléktalanok segélyének, rendkívüli települési támogatásának kifizetéséhez szükséges.

Kulturális, Turisztikai, Sport, Köznevelés és Szociálpolitikai Főosztály
Köznevelési, kulturális és szociálpolitikai feladatokhoz kapcsolódó kiadások: 887301
A címen tervezett előirányzat a gondozási szükséglet felülvizsgálatához szükséges belgyógyász, pszichiáter éves díjára, a Kossuth Lajos utca 14-16. szám alatt lévő ingatlan használati díjának és közüzemi díjainak kifizetésére, valamint a felmerülő közigazgatási hatósági eljárási illetékek és díjak kifizetésére nyújt fedezetet. 

Pénzügyi Főosztály
Szolidaritási hozzájárulás: 846001
Magyarország 2020. évi központi költségvetéséről szóló 2019. évi LXXI. törvény 39. § (4) bekezdése, valamint a törvény 2. számú mellékletének V. pontja alapján a Fővárosi Önkormányzat szolidaritási hozzájárulási fizetési kötelezettségének kifizetésére került betervezésre előirányzat ezen a címen.  
Önkormányzat által fizetett kártérítés: 849201
Jogerős bírósági ítélet alapján járadékfizetési kötelezettségekre tartalmaz fedezetet a cím.
Vitatott, peres és egyéb jogi ügyek kiadásaira: 849901
A cím a vitatott és peres ügyekre, a peren kívüli egyezség megkötésére, bírósági ítéletek végrehajtására, jogi képviseleti díjakra és minden egyéb jogi szakértői tevékenységhez kapcsolódó kiadásokra biztosít fedezetet.


Pénzügyi tanácsadó szolgáltatások ellátása: 880202

Budapest Főváros Önkormányzata feladatainak ellátásához kapcsolódó üzleti és vezetői tanácsadó szolgáltatásoknak, pénzügyi vezetői tanácsadó szolgáltatásoknak, pénzügyi, költségvetési és gazdálkodási tevékenységek ellátásának, beruházások előkészítésének és lebonyolításának, pénzügyi szolgáltatások igénybevételének fedezetét tartalmazza a cím. 

Önkormányzati vezetők személyi reprezentáció kiadásai: 882202
A Főpolgármester és helyettesei részére betervezett reprezentációs kiadások fedezetét tartalmazza a cím.
Könyvvizsgálói díj: 887501
Független könyvvizsgálói szolgáltatás igénybevételének, valamint projektek könyvvizsgálatának fedezete került betervezésre a címen.
Budapesti Önkormányzatok Szövetségének tagdíja: 890902
A Szövetség éves tagdíjának fedezetét tartalmazza a cím.
Szervezési és Informatikai Főosztály
[bookmark: _Hlk504486914]Városdiplomáciai kiadások kerete: 884102
Városdiplomáciai kiadásokra, önkormányzati választott tisztségviselők külföldi kiküldetéseinek szállás-, és útiköltség térítésére, valamint napidíj, annak járulékai, illetve reprezentáció, személyszállítás és egyéb dologi költségeinek fedezetére áll rendelkezésre a címre tervezett előirányzat.
Parlamenti gyorsírók költségeire: 884501
Az önkormányzati testület ülésein, illetve egyéb tanácskozásain közreműködő parlamenti gyorsírók díjának fedezete szerepel a címen.
Nemzetközi tagdíjak: 887802
Az Eurocities, a Világörökség Városok Szervezete, a Történeti Városok Ligája, az Egyesült Városok és Helyi Önkormányzatok Világszervezet, a Procura+, valamint ICLEI tagdíjára, valamint az árfolyamingadozás fedezetére tartalékkeret került betervezésre a címen. 
Reprezentáció és egyéb dologi kiadások: 891802
Az önkormányzat, illetve a társfőosztályok reprezentációjára, vendéglátásra, ajándékokra, valamint azok járulékaira, tolmácsolásra, fordításra, kegyeleti költségekre, valamint egyéb szolgáltatásokra nyújt fedezetet a címen tervezett előirányzat. 
Önkormányzati belföldi kiküldetések költségei: 893501
Önkormányzati belföldi kiküldetések szállás- és útiköltség térítésére, napidíjra, annak járulékaira, reprezentációra, személyszállításra és egyéb dologi költségeinek fedezetére áll rendelkezésre a címre tervezett előirányzat. 
Budapesti Adatstratégia: 895402
[bookmark: _GoBack]A címen betervezett előirányzat a budapesti adatvagyon felmérésére és tervezésére szolgáló fedezet.

